CELEX: 62012CA0516
Language: lt
Date: 2014-04-03 00:00:00
Title: Sujungtos bylos C-516/12–C-518/12: 2014 m. balandžio 3 d. Teisingumo Teismo (penktoji kolegija) sprendimas byloje ( Consiglio di Stato (Italija) prašymas priimti prejudicinį sprendimą) CTP – Compagnia Trasporti Pubblici SpA/Regione Campania (C-516–C-518/12), Provincia di Napoli (C-516/12 ir C-518/12) (Reglamentas (EB) Nr. 1191/69 — Viešosios keleivinio transporto paslaugos — 4 straipsnis — Paraiška panaikinti su viešąja paslauga susijusį įpareigojimą — 6 straipsnis — Teisė į dėl su viešąja paslauga susijusio įpareigojimo vykdymo patirtų nuostolių kompensaciją)

26.5.2014   
            
            
               LT
            
            
               Europos Sąjungos oficialusis leidinys
            
            
               C 159/7
            
         2014 m. balandžio 3 d. Teisingumo Teismo (penktoji kolegija) sprendimas byloje (Consiglio di Stato (Italija) prašymas priimti prejudicinį sprendimą) CTP – Compagnia Trasporti Pubblici SpA/Regione Campania (C-516–C-518/12), Provincia di Napoli (C-516/12 ir C-518/12)
   (Sujungtos bylos C-516/12–C-518/12) (1)
   
   ((Reglamentas (EB) Nr. 1191/69 - Viešosios keleivinio transporto paslaugos - 4 straipsnis - Paraiška panaikinti su viešąja paslauga susijusį įpareigojimą - 6 straipsnis - Teisė į dėl su viešąja paslauga susijusio įpareigojimo vykdymo patirtų nuostolių kompensaciją))
   2014/C 159/09
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Consiglio di Stato
   
   
      Šalys pagrindinėje byloje
   
   
      Apeliantė: CTP – Compagnia Trasporti Pubblici SpA
   
   
      Atsakovės apeliaciniame procese: Regione Campania (C-516–C-518/12), Provincia di Napoli (C-516/12 ir C-518/12)
   
      Dalykas
   
   Prašymas priimti prejudicinį sprendimą – Consiglio di Stato – 1969 m. birželio 26 d. Tarybos reglamento (EEB) Nr. 1191/69 dėl valstybių narių veiksmų, susijusių įsipareigojimais, neatskiriamais nuo viešosios paslaugos geležinkelio, kelių ir vidaus vandenų transporto srityje sąvokos (OL L 156, p. 1; 2004 m. specialusis leidimas lietuvių k., 7 sk., 1 t., p. 19), 4 straipsnio aiškinimas – Pagal privačią teisę įsteigtų įmonių teisė gauti kompensaciją už su viešąja paslauga susijusių įsipareigojimų vykdymą patirtas išlaidas – Transporto įmonė, kuri kompetentingoms valdžios institucijoms nepateikė paraiškos panaikinti su viešąja paslauga susijusius įsipareigojimus, dėl kurių ji patiria ekonominių nuostolių – Pareiga, nepatenkanti į įsipareigojimus teikti viešąsias paslaugas, kuriuos valstybės narės turi panaikinti.
   
      Rezoliucinė dalis
   
   1969 m. birželio 26 d. Tarybos reglamento (EEB) Nr. 1191/69 dėl valstybių narių veiksmų, susijusių įsipareigojimais, neatskiriamais nuo viešosios paslaugos geležinkelio, kelių ir vidaus vandenų transporto srityje sąvokos, iš dalies pakeisto 1991 m. birželio 20 d. Tarybos reglamentu (EEB) Nr. 1893/91, 4 ir 6 straipsniai aiškintini taip, kad teisės į dėl su viešąja paslauga susijusių įpareigojimų, atsiradusių iki minėto reglamento įsigaliojimo, vykdymo patirtų nuostolių kompensaciją atsiradimas sietinas su atitinkamos įmonės paraiškos panaikinti minėtą įpareigojimą pateikimu ir kompetentingų institucijų sprendimu minėtus įpareigojimus palikti arba panaikinti pasibaigus nustatytam laikotarpiui. Tačiau su šiomis sąlygomis nesietinas teisės į kompensaciją dėl po šios datos nustatytų su viešąja paslauga susijusių įpareigojimų atsiradimas.
   
      (1)  OL C 26, 2013 1 26.